בדרך כלל לא משתחררים אחרי פגישה בודדת עם הקב”ן, ולפעמים גם לא אחרי שתיים או שלוש, כך שאין צורך להילחץ. אם אתה מלש”ב, עליך להשיג מסמך מפסיכיאטר / פסיכולוג אזרחי, שמתאר את מצבך הנפשי הקשה ואולי גם את ההידרדרות שלו. את המסמך שלחי למיטב בצירוף בקשה נוספת לראות קב”ן. יתכן גם שיתנו לך לראות קב”ן אחר מזה שפגשת בפגישה הראשונה.  אם את חיילת בסדיר, את יכולה לבקש לראות שוב את הקב”ן ביחידה שלך ובהתאם למצבך הנפשי יקבעו לך תור נוסף. במידה והקב”ן ביחידה לא מקשיב לך ולא בא לקראתך, יש עוד אפשרות: את  יכולה לפנות למדור ברה”ן בתל השומר, לנציב קבילות חיילים, לקצינת פניות הציבור ועוד. בכל מקרה, אין הגבלה למספר הפגישות עם קב”ן שחייל אחד יכול לקבל. זה דורש הרבה אורך רוח, אבל אם המצב הנפשי שלכם קשה ותתמידו – רוב הסיכויים שתקבלו בסוף את הפטור. לקריאה נוספת